Ljubljana, 16.3.2012

Št. dokumenta: 31204-5-0/12



**OLIMPIJSKI KOMITE SLOVENIJE**

**ZDRUŽENJE ŠPORTNIH ZVEZ**

Celovška 25,

1000 LJUBLJANA,

SLOVENIJA

Tel..: +386 1 230 60 00

Fax.: +386 1 230 60 20

[http://www.olympic.si](httP://www.olympic.si)

Ksenija Horvat Petrovčič

Odgovorna urednica informativnega programa

TV Slovenija

Spoštovana,

TV Slovenija je dne 22.3.2012 ob 20. uri na 1. sporedu v Pogledih Slovenije obravnavala tematiko lobiranja in korupcije v Sloveniji. V uvodu oddaje je bil predvajan prispevek, v katerem je bil omenjen tudi podpis pogodbe med Uradom Vlade Republike Slovenije za komuniciranje ( UKOM ) in Olimpijskim komitejem Slovenije v zvezi s Slovensko hišo v času olimpijskih iger v Londonu.  V omenjenem prispevku je bilo ob, podpisu pogodbe s strani predsednika Olimpijskega komiteja Slovenije omenjeno njegovo zasebno podjetje, zaradi imena njegovega podjetja je predsednik Olimpijskega komiteja Slovenije…

« pripoznan kot lobist, ki za to dejavnost ni registriran.

Kljub temu, da so bile v prispevku še druge netočnosti ( ni bilo sklenjenega nobenega posla s Kitajci, čeprav je bila v Pekingu organizirana Slovenska hiša,…), želi predsednik OKS, zaradi objektivne obveščenosti športne in druge javnosti, predvsem demantirati nekatere trditve (Predsednik Olimpijskega komiteja Slovenije dr. Janez Kocijančič ni, ne v imenu svojega podjetja, ne v imenu predsednika OKS podpisal pogodbe med UKOM-om in OKS-om o Slovenski hiši v Londonu, predsednik Olimpijskega komiteja Slovenije dr. Janez Kocijančič ni lobist, Predsednik Olimpijskega komiteja Slovenije dr. Janez Kocijančič s svojim zasebnim podjetjem ni nikoli v minulih 20 letih poslovno sodeloval z OKS).

Lepo prosim, da v zvezi z napisanim omogočite predsedniku OKS dr. Janezu Kocijančiču pojasniti realno stanje in prispevek o tem  predvajati v naslednji oddaji Pogledi Slovenije. Na voljo Vam je v torek, 20. aprila 2012.

V pričakovanju Vašega odgovora Vam želim lep konec tedna.

Vodja odnosov z javnostmi

Brane Dmitrovič